উত্তরপ্রদেশ
উত্তরপ্রদেশ () হল উত্তর ভারতের একটি রাজ্য। ১৯৩৭ সালের ১ এপ্রিল ‘যুক্তপ্রদেশ’ নামে এই রাজ্য গঠিত হয়েছিল। ১৯৫০ সালে এর নাম বদলে ‘উত্তরপ্রদেশ’ রাখা হয়। লখনউ এই রাজ্যের রাজধানী ও বৃহত্তম শহর। গাজিয়াবাদ, কানপুর, মোরাদাবাদ, বরেইলি, আলিগড় ও বারাণসী রাজ্যের প্রধান বাণিজ্যিক কেন্দ্র। ২০০০ সালের ৯ নভেম্বর উত্তরপ্রদেশের হিমালয়-সংলগ্ন অঞ্চলটিকে বিচ্ছিন্ন করে ‘উত্তরাঞ্চল’ (অধুনা উত্তরাখণ্ড) রাজ্য গঠিত হয়।
বান্দ্রা
বান্দ্রা, (বিকল্প বানানঃ- ওয়ান্দ্রে, বানদ্রা) () মহারাষ্ট্রের রাজধানী মুম্বাইয়ের পশ্চিম উপনগর স্থিত একটি শহরতলী গ্রাম। বান্দ্রা, মুম্বাইয়ের উৎকৃষ্ট এলাকাগুলোর একটি এবং একে" শহরতলীর রাণী"ও বলা হয়। এটি বহু বলিউড, ক্রিকেট ও রাজনৈতিক প্রভাবশালী ব্যক্তিত্বের বাসস্থান যেমন, শাহরুখ খান, সলমান খান, সচীন তেণ্ডুলকর, শিবসেনা প্রমুখ উদ্ধব ঠাকরে, প্রাক্তন সংসদ সদস্য প্রিয়া দত্ত, ভারতীয় জনতা পার্টির মুম্বাই প্রমুখ আশিষ শেলার, প্রাক্তন বিধায়ক বাবা সিদ্দিকী ইত্যাদি।